અત્યારે તમામ બેન્ક કર્મચારીઓ સામાન્યતઃ સાડા છ કલાક કામ કરે છે. તાજેતરમાં બેન્ક યુનિયનોએ જણાવ્યું હતું કે તેઓ ગ્રાહકોને વધારાનો સમય આપવા તૈયાર છે, પરંતુ તેમને ફાઇવ ડે વીક મળવું જોઇએ. હાલ બેન્કોમાં દર બીજા અને ચોથા શનિવારે રજા હોય છે. નેશનલ ઓર્ગેનાઇઝેશન ઓફ બેન્ક વર્કર્સના ઉપાધ્યક્ષ અશ્વિની રાણાએ જણાવ્યું હતું કે જો દરરોજ બેન્કના કામકાજના કલાકો વધશે તો અમને દર શનિવારે રજા મળશે.